दुनिया के सबसे खतरनाक लड़ाकू हेलीकॉप्टर अपाचे (Boeing AH-64 Apache) भारतीय वायुसेना (Indian Air Force) में शामिल हुआ. वायुसेना के बेड़े में आठ अपाचे (Apache) के शामिल होने से इसकी ताकत और बढ़ गई है. इसे पाकिस्तान बॉर्डर के पास पठानकोट एयरबेस (Pathankot Air Force Station) पर शामिल किया गया है. वायुसेना प्रमुख एयरचीफ मार्शल बी एस धनोवा की मौजूदगी में ये हेलीकॉप्टर वायुसेना में शामिल हुआ. भारत सरकार ने अमेरिकी हथियार बनाने वाली कंपनी बोइंग से बोइंग के साथ 4168 करोड़ रुपये 22 अपाचे हेलीकॉप्टर खरीदने का सौदा हुआ था. अगले साल तक भारत को सभी 22 अपाचे हेलीकॉप्टर मिल जाएंगे. अपाचे AH-64E अत्याधुनिक तकनीक से लैस है और इसे दुनिया का सबसे खतरनाक लड़ाकू हेलीकॉप्टर भी कहा जाता है.
hin_Deva